### Beslutninger:

Steven Christensen med bemærkning, at byrådet i sit møde den 14. september 2022 har vedtaget Magistratens foranstående indstilling af 12. september 2022.

### Resume

Som en del af den løbende budgetopfølgning fremsendes der hvert år et forventet regnskab på baggrund af de første 6 måneders forbrug. Det forventede resultat tager udgangspunkt i Magistratsafdelingernes skøn over regnskabet for 2022.

Resultatet af det forventede regnskab er forbundet med en betydelig usikkerhed på nuværende tidspunkt, herunder på grund af Covid-19, ukrainekrisen, forventningerne til prisudviklingen og forventningerne til renteindtægterne. Når der tages højde for de nævnte usikkerheder, skønnes det ikke, at det forventede regnskab vil medføre ændringer af økonomien i forhold til de seneste forudsætninger for budgettet for 2023 til 2026.

Forventet regnskab viser, at der kan forventes problemer med overholdelsen af [adresse] ramme for serviceudgifterne. Det henstilles på den baggrund, at magistratsafdelingerne viser tilbageholdenhed med igangsætning af nye udgifter, og at der rapporteres månedligt om status i Magistraten.

Modsat viser forventet regnskab, at der ikke kan forventes væsentlige problemer med at overholde den aftalte ramme for bruttoanlægsudgifter.

I forhold til oprindeligt budget 2022 er der umiddelbart tale om merudgifter på 859 millioner kroner, som dog i stor udstrækning skyldes tidsforskydninger i forbindelse med anlæg og andre forhold, som ikke påvirker råderummet i budgetlægningen.

De vigtigste forhold, der påvirker råderummet i budgetlægningen er;

efterregulering af budgetmodeller (mindreudgift),

tomgangsleje (mindreindtægt),

andre ikke decentraliserede udgifter (mindreudgift),

overførselsudgifter (netto en lille forværring – men meget usikkert),

skatter (merindtægt),

kommunal medfinansiering (merindtægt) samt

gevinst som følge af priskompensation for el og gas

Samlet set vurderes det, at disse modsatrettede effekter fører til et uændret råderum.

### Beslutningspunkter

At 1) Resultatet af det udarbejdede forventede regnskab generelt tages til efterretning.

At 2)Det tages til efterretning, at der er risiko for overskridelse af rammen for serviceudgifter, og der rapporteres månedligt herom i Magistraten.

### Sagsforløb:

Udvalg: Magistraten

Dato: 12-09-2022

Silas Berg: 2

Fremsendes til [adresse] med bemærkning, at Magistraten i mødet den 12. september 2022 anbefaler, at byrådet tiltræder Borgmesterens Afdelings indstilling af 1. september 2022.

Der ønskes en redegørelse for udviklingen i tomgangsleje og udlejning af ældreboliger til ukrainere.

Udviklingen i serviceudgifterne følges månedligt i Magistraten.